Document ID: 31997D0562

Komisjoni otsus,
28. juuli 1997,
milles sätestatakse Taist pärit kahepoolmeliste karploomade, okasnahksete, mantelloomade ja meritigude impordi eritingimused
(EMPs kohaldatav tekst)
(97/562/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/492/EMÜ, milles sätestatakse kahepoolmeliste karploomade tootmise ja turuleviimise tervishoiunõuded, [1] muudetud Austria, Soome ja Rootsi ühinemisaktiga, eriti selle artikli 9 lõike 3 punkti b,
ning arvestades, et:
Tai õigusaktide alusel vastutab kahepoolmeliste karploomade, okasnahksete, mantelloomade ja meritigude tervisliku seisundi kontrollimise ning tootmise hügieeni- ja sanitaartingimuste järelevalve eest põllumajandus- ja kooperatiivide ministeeriumi kalandustalitus (kalainspektsiooni- ja kvaliteedikontrolliosakond) (Ministry of Agriculture and Cooperatives, Department of Fisheries - Fish Inspection and Quality Control Division (FIQCD)); samade õigusaktide alusel antakse FIQCD-le õigus lubada või keelata teatavates vööndites kahepoolmeliste karploomade, okasnahksete, mantelloomade ja meritigude püük;
FIQCD ja selle laboratooriumid on võimelised tõhusalt kontrollima Tai kehtivate õigusaktide kohaldamist;
Tai pädev asutus on kohustunud edastama komisjonile regulaarselt ja viivitamata andmed toksiine sisaldava planktoni olemasolu kohta kalastusvööndites;
Tai pädev asutus on andnud ametliku kinnituse direktiivi 91/492/EMÜ lisa V peatükis sätestatud nõuete täitmise ning kõnealuses direktiivis sätestatud tootmis- ja ülekandmispiirkondade liigitamist, väljastus- ja puhastuskeskuste heakskiitmist ning rahva tervise kontrollimist ja tootmisjärelevalvet käsitlevate nõuetega samaväärsete nõuete täitmise kohta;
Tai sobib kandmiseks direktiivi 91/492/EMÜ artikli 9 lõike 3 punktis a osutatud vastavustingimusi täitvate kolmandate riikide loetellu;
Tai soovib eksportida ühendusse selliseid külmutatud või töödeldud kahepoolmelisi karploomi, okasnahkseid, mantelloomi ja meritigusid, mida on steriliseeritud või kuumtöödeldud vastavalt komisjoni otsuse 93/25/EMÜ [2] (muudetud otsusega 97/275/EÜ [3]) nõuetele;
selleks tuleks määratleda tootmispiirkonnad, kust kahepoolmelisi karploomi, okasnahkseid, mantelloomi ja meritigusid võib püüda ja ühendusse eksportida;
impordi eritingimusi kohaldatakse, ilma et see piiraks nõukogu 28. jaanuari 1991. aasta direktiivi 91/67/EMÜ (akvakultuuriloomade ja -toodete turuleviimist reguleerivate loomatervishoiunõuete kohta, [4] viimati muudetud direktiiviga 95/22/EÜ [5]) kohaselt tehtud otsuste kohaldamist;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Põllumajandus- ja kooperatiivide ministeeriumi kalandustalitus (kalainspektsiooni- ja kvaliteedikontrolliosakond) (Ministry of Agriculture and Cooperatives, Department of Fisheries - Fish Inspection and Quality Control Division (FIQCD)) on Tai pädev asutus, mis kontrollib ja tõendab kahepoolmeliste karploomade, okasnahksete, mantelloomade ja meritigude vastavust direktiivi 91/492/EMÜ nõuetele.
Artikkel 2
Taist pärit ja inimtoiduks ettenähtud kahepoolmelised karploomad, okasnahksed, mantelloomad ja meriteod peavad olema pärit käesoleva otsuse lisas loetletud tootmispiirkondadest.
Artikkel 3
Käesolev otsus on adresseeritud liikmesriikidele.
Brüssel, 28. juuli 1997

Labels: 0
3
18
6